kardosdrur/scandi-wiki huggingface dataset:
Socialdemokraterne (Region Nordjylland)

Socialdemokratiet i Region Nordjylland er den socialdemokratiske organisation i Nordjyllands Storkreds og Region Nordjylland. Foreningen er stiftet i 2006, og dens formand er Mogens Vestergård Pedersen, Hørby ved Sæby.

Regionsrådet 
Ved det første valg til Regionsrådet i 2005 fik Socialdemokraterne 20 af de 41 mandater i rådet. Amtsborgmester Orla Hav blev den første nordjyske regionsrådsformand. I slutning af 2007 blev Orla Hav medlem af Folketinget, og Ulla Astman overtog posten som regionsrådsformand i december samme år.

Ved regionsrådsvalget i 2009 mistede Socialdemokraterne 3 mandater. Ved konstitueringen blev Ulla Astman genvalgt som regionsrådets formand.

Folketinget 
Ved folketingsvalget i 2007 blev der valgt 6 nordjyske socialdemokrater. Det var Orla Hav, Bjarne Laustsen , Ole Vagn Christensen, Rasmus Prehn, Lene Hansen og Flemming Møller Mortensen.

Suppleanter til Folketinget 
 Per Husted, 1. suppleant (Mariagerfjordkredsen), indtrådt i Folketinget 1. januar 2010.
 Ole Klæstrup Christensen, 2. suppleant (Brønderslevkredsen).
 Anna Kirsten Olesen, 3. suppleant (Aalborg Østkredsen), medlem af Aalborg byråd 2005-2009.

Kommunalpolitikere

Borgmestre 2010 
Efter kommunalvalget 2009 blev der valgt socialdemokratiske borgmestre i fem kommuner. Der var Arne Boelt (Hjørring), Lene Hansen (Brønderslev), Henning G. Jensen (Aalborg), Lauge Larsen (Morsø) og H.C. Maarup (Mariagerfjord).

Borgmestre 2007-2009 
Efter kommunalvalget i 2005 blev der valgt socialdemokratiske borgmestre i seks kommuner. Det var Erik Sørensen (Frederikshavn), Finn Olesen (Hjørring), Erik Hove Olesen, (Thisted), Egon Pleidrup Poulsen (Morsø), H.C. Maarup (Mariagerfjord) og Henning G. Jensen (Aalborg).

Spidskandidater 
Ved valget i 2009 var de socialdemokratiske borgmesterkandidater: Afgående borgmester Erik Sørensen (Frederikshavn), kommende borgmester Arne Boelt (Hjørring), kommende borgmester Lene Hansen, Jerslev (Brønderslev), fhv. minister Ole Stavad, Brovst (Jammerbugt), Ulla Vestergaard (Thisted), kommende borgmester Lauge Larsen (Morsø), Palle Jensen (Vesthimmerland), Henrik Christensen (Rebild), borgmester Hans Christian Rasmussen Maarup (Mariagerfjord) og borgmester Henning G. Jensen (Aalborg).
På Læsø blev Folmer Hjorth Kristensen den først valgte socialdemokrat.

Ved valget i 2005 var de socialdemokratiske spidskandidater: Borgmester Erik Sørensen (Frederikshavn), kommende borgmester Finn Olesen (Hjørring), Arne M. Jensen, Brønderslev (Brønderslev-Dronninglund), Eva Rytter Andersen, Gjøl (Åbybro), Susanne Hjorth Hansen (Brovst), Per Halsboe-Larsen (Fjerritslev), Søren P. Mortensen, V. Hjermitslev (Pandrup), borgmester Erik Hove Olesen (Thisted), borgmester Egon Pleidrup Poulsen (Morsø), fhv. borgmester Martin Glerup, Års (Vesthimmerland), Klaus Anker Hansen (Rebild), borgmester Hans Christian Rasmussen Maarup, Arden (Mariagerfjord) og borgmester Henning G. Jensen (Aalborg).

EU-Parlamentet 
I 2004 blev Brovst's tidligere borgmester Ole Klæstrup Christensen valgt ind i EU-Parlamentet. Han blev genvalgt i 2009.

Kilde 
http://s-dialog.dk/default.aspx?site=nordjylland 

Nordjylland
Region Nordjylland
Ulsnæs Centret

Ulsnæs Centret er et indkøbscenter i det sydlige Gråsten. Det åbnede omkring 1970 og blev løbende udbygget i 1970'erne. Centret er ikke overdækket, men samlet omkring en central plads med sidegader og parkering foregår perifert.

Efter en større ombygning kunne man i 2019 indvi et nyt sundhedshus i centeret.

Udvalgte butikker 
 Bygma
 Det Nye Hebru
 Netto
 OK Benzin
 Post Danmark
 SuperBrugsen
 Gråsten Apotek

Referencer 

Indkøbscentre i Danmark
Gråsten
Bygninger, konstruktioner og anlæg i Sønderborg Kommune
Don Kirshner

Don Kirshner (født 17. april 1934, død 17. januar 2011) kendt som "The Man With the Golden Ear", var en amerikansk publisher af sange og producer af rockmusik, som er mest kendt for at være manager for grupper som The Monkees and The Archies.

Kirsher var som promotor ansvarlig for starten af flere sangeres og sangskriveres karrierer for eksempel Bobby Darin, Neil Diamond, Carole King og Sarah Dash fra Labelle.

Musikproducere fra USA
The Monkees
Replay Records

Replay Records var et dansk pladeselskab der blev grundlagt i 1981 af musikerne Henrik Bødtcher og Michael Bruun, som også var medejere af Werner Studio i København.

Selskabet havde stor succes med sine udgivelser i perioden fra 1983 til 1991, og udgav i 1986 den mest solgte single i Danmark, fodboldsangen Re-Sepp-ten, men selskabet blev ramt af krisen i musikbranchen i starten af 1990'erne, og måtte gå i betalingsstandsning. Herefter blev selskabet opkøbt af mediekoncernen Metronome Productions i 1993, og i 1998 blev Replay Records videresolgt til BMG i Danmark.

Pladeselskabet udgav kunstnere som Halberg Larsen, Nanna, Dodo & The Dodos, Elisabeth, Ray Dee Ohh, Klaus Kjellerup, Nice Little Penguins, Kaya Brüel, News og Psyched Up Janis.

Referencer

Eksterne henvisninger 
 Replay Records på Discogs
 Replay Records på Rate Your Music

Pladeselskaber fra Danmark
Etableret i 1981
Vorupør Museum

Vorupør Museum er en del af Museum Thy og ligger på Vesterhavsgade 21 i Nørre Vorupør. Museet er indrettet i et gammelt bådeværft som tidligere byggede fiskekuttere til kystfiskerne. De gamle maskiner er bevaret og sat i stand, og museets gæster kan på givne tidspunkter se hjulene snurre, og skarøksen bide i træet.

Museet fortæller desuden om den historiske baggrund for Vorupør, som engang havde en fræmtrædende placering med 27 store fiskekuttere. Der oplyses om kystbefolkningens specielle livsvilkår med slid og slæb, samt religiøs vækkelse.

Vorupør Museum er desuden et af holdepunkterne på Snapseruten.

Museet fungerer som historisk værksted, hvor skoleklasser kan besøge 1920ernes Vorupør, prøve værkstedsaktiviteter og arbejde med det brændefyrede komfur i køkkenet.

Museer i Region Nordjylland
Nørre Vorupør
Da Bae Naw

Da Bae Naw () er en burmesisk drama film som blev udgivet den 28. februar 2003.

Skuespillere 
Dwe
Nine Nine
Nandar Hlaing
Kyi Lai Lai Oo

Dramafilm fra Burma
Film fra 2003
Rags to Riches

"Rags to Riches" er en komposition fra 1953 af Richard Adler og Jerry Ross. Sangen blev indspillet af Tony Bennett og nåede hitlisternes førsteplads i 1953.

Elvis Presleys versioner 
Sangen er indspillet af Elvis Presley den 22. september 1970 i RCA-studierne i Nashville. Sangen udsendtes som A-side på en single med "Where Did They Go, Lord" (Dallas Frazier & A.L. Owens) som B-side. Singlen nåede i foråret 1971 en 33. plads som den højeste placering på de amerikanske hitlister.

"Rags To Riches" dannede basis for et usædvanligt øjeblik sent i Elvis Presleys karriere. Nær afslutningen på en nytårskoncert den 31. december 1976/1. januar 1977 bekendtgjorde Elvis, at han ville synge sangen, hvilket hans orkester tydeligvis hverken vidste eller på forhånd havde øvet. Elvis Presley satte sig til flyglet for at akkompagnere sig selv, alt imens han dirigerede og instruerede sit kor og de forbavsede orkestermedlemmer. Elvis leverede en passioneret og flot fremføring, der nåede klimaks med en serie af "operalignende" høje toner før sangens sidste ord "you". Præstationen udløste stående bifald fra publikummet i Pittsburgh's Civic Arena, hvor koncerten fandt sted. Den flotte fremføring af "Rags To Riches" blev aldrig gentaget, det var faktisk den eneste gang Elvis sang sangen ved en koncert.

Andet 
Sangen blev i Tony Bennetts udgave brugt i starten af gangsterfilmen Goodfellas, samtidig med, at Henry Hill udbryder, mens han smækker bagagerumsklappen på en bil: "As far back as I can remember, I always wanted to be a gangster."

Referencer 

Elvis Presley-sange
Popsange
Sange fra 1953
Sheena Easton

Sheena Easton (født Sheena Shirley Orr 27. april 1959 i Bellshill, Skotland) er en skotsk sangerinde. Hendes første single "Modern Girl" blev efterfulgt af "Morning train(9 to 5)".

Hun indspillede titelsangen til James Bond-filmen For Your Eyes Only.

Eksterne henvisninger 

 

Sangere fra Skotland
Kennedy Space Center Visitor Complex

Kennedy Space Center Visitor Complex er publikumsdelen af NASAs Kennedy Space Center i Florida, USA.

Besøgscentret har en permanent udstilling med beskrivelser og rariteter fra rumfartens historie, lige fra den spæde start og frem til nutiden. Besøgscentret rummer to IMAX-biografer og arrangerer busture ind på det store område med adgang helt fremme ved affyringsramperne. 

Centret har en 1:1 kopi af rumfærgen, kaldet Explorer, foruden en lang række af andre rumfartøjer, månebiler, landingsmoduler osv.

Historie 
Komplekset tog sin begyndelse tilbage i 1960'erne i form af en lille trailer med en plancheudstilling i. Der var allerede fra starten stor publikumsinteresse for udstillingen, og i 1965 besluttede ledelsen af Kennedy Space Center at afsætte 2 millioner $ til en permanent udstillings- og formidlingsbygning. Spaceport USA, som det hed dengang, havde allerede i 1967 500.000 besøgende og kun to år senere var antallet fordoblet. Selv i årene, hvor det bemandede rumprogram lå mere eller mindre i dvale, fastholdt man det store antal gæster.

Ved åbningen af det nærliggende Disney World i Orlando i 1971 steg besøgstallet 30%, men publikum gav højlydt udtryk for utilfredshed med besøgscentrets faciliteter. Dette gav anledning til udbygningen til det kæmpestore center, der eksisterer i dag.

Eksterne henvisninger 

 Centrets hjemmeside

NASA
Bygninger, konstruktioner og anlæg i Florida
Rumfart
Luftfartsmuseer
Andreas Kjøl Berg

Andreas Kjøl Berg er trommeslager i det norske band 22. Han har også spillet i bandet Råte.

Diskografi 
 2008 — E.S.P.
 2010 — Trondheim Calling – medvirkende, spor.8 – Loopwhole
 2010 — Flux

Kilder 

Trommeslagere fra Norge
Natriumbenzoat

Natriumbenzoat er natriumsaltet af Benzoesyre. Det er tilladt som tilsætningsstof i levnedsmidler, hvor det bliver oplyst på deklarationen med angivelse af det tilsvarende E-nummer: E 211.

Egenskaber 
Natriumbenzoat er et hvidt, krystallinsk stof, der findes i fast form. Forbindelsen er lugtløs og stærkt vandsugende. Det er brændbart og let opløseligt i vand.

Anvendelse 
Natriumbenzoat virker i sig selv ikke hæmmende på bakterier og svampe, men det er derimod benzoesyren. Det bruges derfor som tilsætningsstof (E 211) ved konservering af levnedsmidler, kan købes som Atamon. Det har kraftigst virkning ved en pH < 3,6, da man her får den største omdannelse af benzoationer til benzoesyre. Dette kan bekræftes med bufferligningen.

Ved fremstilling af fyrværkeri bruges det som brændstof, oftest i forbindelse med iltningsmidlet kaliumperklorat.<ref>[https://web.archive.org/web/20070523212642/http://lexikon.meyers.de/meyers/Pyrotechnik Meyers Lexikon: Pyrotechnik] </ref>

I lægelig sammenhæng bruges stoffet i kombination med L-arginin-hydroklorid ulykkesmedikament til behandling af hyperammonæmi (forhøjet ammoniakindhold i blodet).

 Bivirkninger 
Natriumbenzoat kan udløse allergier som astma og nældefeber, og det belaster leverens stofskifte. En britisk undersøgelse nævnte natriumbenzoat, der bruges som konserveringsmiddel i coladrikke, som en mulig udløser af hyperaktivitet i sammenhæng med andre tilsætningsstoffer. Det hedder ordret i undersøgelsen, der blev offentliggjort i det britiske, medicinske tidsskrift The Lancet: "Disse resultater viser, at ugunstige virkninger ikke kun optræder hos børn med ekstrem hyperaktivitet (som ADHD), men også i den normale befolkning''".

Se også 
 Konserveringsmiddel
 Benzoesyre
 Kaliumbenzoat

Noter 

Natriumforbindelser
Allergifremkaldende konserveringsmidler
Levnedsmiddel

Levnedsmidler er produkter, der bruges som føde for mennesker. Begrebet bruges om både de rå, uforarbejdede fødevarer (f.eks. fisk, æbler eller kartofler) og om mere eller mindre forarbejdede (såkaldt "forædlede") madvarer (som f.eks. ost, spegepølse eller surkål).
 
Begrebet bruges især i lovsprog, og i officielt og akademisk sprog, hvor man i daglig tale ville bruge ord som fødevare, madvare, fødemiddel eller næringsmiddel.

Note 

Fødevarer
Forbrugerbeskyttelse

de:Lebensmittel
Start

Start var et dansk pladeselskab der blev grundlagt i 1994 af producer og manager Poul Martin Bonde. Selskabets første udgivelse var debutalbummmet Travelogue af rockbandet Kashmir. Start blev senere solgt til Sony Music Entertainment i Danmark.

Referencer

Eksterne henvisninger 
 Start på Discogs
 Start på Rate Your Music

Pladeselskaber fra Danmark
Etableret i 1994
Glukosesirup

Glukosesirup er en koncentreret opløsning af kulhydrater i vand. Produktet er fremstillet på grundlag af stivelse, f.eks. majsmel, hvedemel, rismel eller kartoffelmel.

Fremstilling 
En opslæmning af stivelse i vand (populært sagt: en meljævning) bliver tilsat α-amylase, der spalter stivelsen til oligosaccharider, og derefter tilsættes γ-amylase, som fortsætter spaltningen, så der dannes glucose. Hvis man ønsker en hel eller delvis forarbejdning til fruktose, behandles glucosen med enzymet D-xylose isomerase. Ved at mindske glukoseandelen og samtidig øge fruktoseindholdet opnår man en betydelig forstærkning af sødeevnen med samme vægtmængde sirup. Under produktionen vil der dannes en række biprodukter, og disse uønskede stoffer fjerner man til sidst fra siruppen, som nu er en klar, gullig væske.

Lovkrav 
Ifølge "Sukkerbekendtgørelsen" skal glukosesirup overholde følgende krav:

Glukosesirup er den rensede og koncentrerede vandige opløsning af saccharider til fødevarer, som er fremstillet på grundlag af korn og/eller inulin, og som har følgende kendetegn:

 Tørstof – ikke under 70 vægtprocent
 Dextroseækvivalent – ikke under 20 vægtprocent af tørstoffet udtrykt i D-glukose
 Sulfataske – ikke over 1 vægtprocent af tørstoffet.

Med hensyn til risikoen for, at nogen kan få allergiske anfald ved indtagelse af glukosesirup, så anses den for at være så ringe, at man kan nøjes med at deklarere "glukosesirup"

Anvendelse 
Glucosesirup bliver brugt i fødevareindustrien og (sjældnere) i husholdningerne til at forhindre sukkerholdige produkter i at krystallisere og udtørre, hvilket forlænger salgsperioden. Desuden kan siruppen også bruges til en række ændringer af sukkervarerne:
 Farveholdbarhed
 Frysepunkt
 Konservering
 Skumstabilisering
 Smagsforstærkning
 Viskositet

Noter 

Sødemidler
Konserveringsmidler
Smagsforstærkere
Fiat 1800

Fiat 1800 er en bil introduceret af Fiat i 1959 og produceret frem til 1968 i forskellige version.

På introduktionstidspunktet blev Fiat 1800 udbudt i to modeller; sedan (Berlina) og stationcar (Familiare) med to motorvarianter, der begge var seks-cylindrede: 1800 (1795cc/75hk) og 2100 (2054cc/82hk).

Senere i 1959 introduceredes Fiat 2100 Speciale, der var en længere, bredere og højere variant af Berlina, der især kunne genkendes på sine fire forlygter mod Berlinaens to, en anden kølergrill og manglende kromlister på sidepanelerne. 

I 1961 blev begge modellerne revideret, således at Fiat 1800 blev afløst af Fiat 1800B, mens Fiat 2100 blev afløst af Fiat 2300. 

Fiat 1800, 1800B, 2100 og 2300 blev tilsammen produceret i ca. 30.000 eksemplarer, mens Fiat 2100 Speciale blev produceret i 1.174 eksemplarer.

1800
Store mellemklassebiler
Baghjulstrukne biler
Biler introduceret i 1959
Biler fra 1950'erne
Biler fra 1960'erne
Stationcars
Lorenz Prætorius

Lorenz Prætorius (27. november 1708 – 23. august 1781 i Christiansfeld) var en dansk embedsmand, toldkammer- og finansdeputeret.

Han blev som ganske ungt menneske ansat i norske bjergværkers og nordenfjeldske toldregnskabers kontor og udnævntes 13 år senere (1737) til fuldmægtig i dette kontor. 1760 blev han sekretær i Toldkammerkancelliet, 1763 kommitteret i Det vestindisk-guineiske Rente- og Generaltoldkammer, 1768 tillige kommitteret i General-Kommercekollegiet, og 1771 overtog han den tilsvarende stilling i Tyske Kammer under Finanskollegiet. Fra 1773 til 1776 var han deputeret i vestindisk-guineisk Rente- og Generaltoldkammer, derefter til 1781 deputeret i Finanskollegiet; 1773-81 beklædte han desuden stillingen som medlem af Bjergværksdirektoriet og var tillige 1777-81 medlem af Overskattedirektionen. 1760 var han blevet kammerråd, 1766 justitsråd, 1773 etatsråd og 1776 konferensråd.

I en lang årrække ledede han den filial af Herrnhutermenigheden, som han under navnet «det kjøbenhavnske Brødresocietet» 1739 selv havde stiftet. Han tog sig med varme af menighedens missionsvirksomhed i Trankebar og Guinea og virkede ivrigt for anlægget af Christiansfeld, hvor han også efter sin afgang fra statstjenesten i begyndelsen af 1781 tog stadigt ophold og 23. august 1781 døde hos sin søn, der var blevet den derværende menigheds første præst. 26. august 1735 ægtede han Marie Eichsted, der overlevede ham.

Kilder 
 Georg Kringelbach, "Lorenz Prætorius", i: C.F. Bricka (red.), Dansk Biografisk Lexikon, København: Gyldendal 1887-1905.
 Kirkehistoriske Samlinger, 4. række, V, 585 ff.

Kollegiedeputerede fra Danmark
Kristne missionærer
Danskere i 1700-tallet
Personer i Dansk Biografisk Leksikon
Missionærer fra Danmark
Konferensråder fra Danmark
Jakov Gojun

Jakov Gojun (født 18. april 1986 i Split, Jugoslavien) er en kroatisk håndboldspiller, der til dagligt spiller for klubben Füchse Berlin i Tyskland. Han har spillet for klubben siden 2015. Han benyttes stort set udelukkende i forsvaret.

Landshold 
Gojun spiller desuden for Kroatiens landshold, som han hjalp til sølv ved både VM i 2009 og EM i 2010. Han blev kåret til turneringens bedste forsvarsspiller ved EM i 2010.

Referencer

Eksterne henvisniger 

 Spillerinfo

Håndboldspillere fra Kroatien
Håndboldspillere fra Füchse Berlin
Håndboldspillere fra RK Zagreb
Personer fra Split
Julius

Julius er et gammelt romersk drengenavn. Navnet kommer måske fra det latinske iovilius, som betyder dedikeret til guden Jupiter, der i græsk mytologi svarer til Zeus: altså Gudernes konge. På det tidspunkt var det almindeligt at romerske adelige slægter forbandt deres ophav med guderne. Navnet har navnedag den 12. april i Norge og den 16. februar i Sverige.

Navnets udbredelse 
Tabellen nedenfor giver en detaljeret oversigt over populariteten over fornavnet Julius i nogen af de lande hvor statistikken er tilgængelig.

Julius var et populært navn til norske drengebørn i midten af 1800-tallet.

Personer med navnet 
 Julius Cæsar (100–44 f.Kr.), romersk kejser
 Julius Hougen (1906–1993) journalist, programredaktør i NRK
 Julius Paltiel (1924–2008), norsk jøde som overlevede Auschwitz
 Julius Erving (f. 1950), amerikansk basketballspiller
 Julius Jones (f. 1981), amerikansk fodboldspiller
 Julius – norsk chimpanse født i 1979

Kilder 

Drengenavne
Johann Lotharius Friedrich von Maltzahn

Johann Lotharius Friedrich von Maltzahn (også Moltzahn) (født 13. april 1719 på Schloss Grubenhagen i Mecklenburg-Schwerin, død 31. december 1756) var en tysk adelsmand i tjeneste som dansk diplomat.

Han var næstældste søn af Levin Joachim von Maltzahn til Grubenhagen i Mecklenburg. På mødrene side havde han formående slægt i Danmark, hvor allerede fra begyndelsen af det 14. århundrede medlemmer af hans familie var søgt hen. Han trådte da i dansk tjeneste, og efter i nogle år at have beklædt en hofcharge udnævntes han i 1751 til gesandt i Sankt Petersborg. Hvad der til denne post manglede ham i diplomatisk erfaring, erstattede han ved takt og iver, dertil var han en meget smuk mand, hvad kejserinde Elisabeth satte stor pris på, og det siges endog, at det kun afhang af ham at nyde hendes højeste gunst, men at han frabad sig den. I den gottorpske mageskiftesag udrettede han intet. Storfyrstens stædighed var vokset som følge af grev Rochus Friedrich zu Lynars mislykkede forsøg, storkanslerens gode vilje var vel ikke mindre end før, men han vovede ikke at drive på sagen af frygt for at lægge sig ud med tronfølgeren, og kejserindens indolens var for stor til, at hun kunne ville udøve noget tryk på storfyrsten. Kun storfyrstinden syntes efterhånden at blive bedre stemt for mageskiftet, men det var dog usikkert, om det hele ikke var forstillelse for at vinde storkansleren. Da kejserindens svagelighed truede med et tronskifte, fordoblede Maltzahn sine anstrengelser for at bringe det gottorpske spørgsmål til en gunstig løsning forinden. Derved pådrog han sig en forkølelse, som medførte hans død 31. december 1756. Der har været talt om forgiftelse, fremkaldt af forsmået kærlighed eller af medbejleres skinsyge, men intet i akterne bestyrker denne mistanke. Han var ikke gift.

Maltzahn var frimurer.

Kilder 
 Peter Vedel, "Johann Lotharius Friedrich von Maltzahn", i: C.F. Bricka (red.), Dansk Biografisk Lexikon, København: Gyldendal 1887-1905.
 Maltzahn uund Lisch, Lebensbilder aus dem Geschlechte Maltzahn, Rostock 1871.

Gesandter fra Danmark
Danskere i 1700-tallet
Frimurere fra Danmark
Frimurere fra Tyskland
Personer i Dansk Biografisk Leksikon
Bumpy Ride

"Bumpy Ride" er en dancehall-sang skrevet af den svensk-congolesiske R&B-sangskriver Mohombi og udgivet som hans debutsingle i USA 24. august 2010.

Skrevet af marokkansk-svenske producent Nadir Khayat (RedOne), og Ilya Salmanzadeh, Bilal Hadji og Achraf Jannusi, og produceret af RedOne, det er den første udgivelse på RedOne mærke 2101 Records, et joint venture med Universal Music. Han har også udgivet en populær tosproget fransk/engelsk version for fransktalende markeder. Sangen blev et nummer et på hitlisten i Holland, og en et top ti hit i Belgien, Tjekkiet, Danmark, Finland, Frankrig, Norge, Polen, Slovakiet og Sverige.

Sange fra Sverige
Sange fra 2010
Bambi (pris)

Bambiprisen  (Tysklands vigtigste mediepris), ofte blot kaldet "Bambi Awards", præsenteres årligt af Hubert Burda Media til at genkende ekspertise i internationale medier og tv "med visioner og kreativitet, der er berørt og inspireret den tyske offentlighed, gennem året", både indenlandske og udenlandske. Uddelingen blev afholdt første gang i 1948, og er den ældste Media Awards i Tyskland. Prisen er opkaldt efter Felix Saltens bog "Bambi, et liv i skoven".

Tv-priser
Etableret i 1948
Tysk kultur
Gerhard Ernst Franck de Franckenau

Gerhard Ernst Franck de Franckenau (30. juli 1676 i Heidelberg (?) – 21. juli 1749 i Wien) var en dansk diplomat, bror til Georg Friedrich Franck de Franckenau.

Hans fader var lægen Georg Franck de Franckenau. 20 år gammel sendtes han som dansk legationssekretær til Pinneberg, senere til Spanien (1698-1700) og endelig 1720 til Wien, hvor han opholdt sig i mange år. Han udnævntes til justitsråd 1733 og døde i Wien 21. juli 1749. Franckenau var medudgiver af en salmebog for det danske gesandtskabskapel i Wien (1748). Universitetsbiblioteket i København ejer den store hymnologiske samling, som Franckenau bragte til veje på prinsesse Charlotte Amalies opfordring; den er ledsaget af udførlige registre og består af over 550 numre: Salmebøger og gejstlige melodibøger, dels trykte, dels håndskrevne, mest tyske, med enkelte danske iblandt; størstedelen er fra det 17. og 18. århundrede, dog findes der også nogle fra det 16. Fremdeles efterlod han en del samlinger til dansk adelshistorie, som gik til grunde med Det kgl. Håndbibliotek ved Christiansborg Slots brand 1794. Som legationssekretær i Madrid havde han samlet et godt bibliotek af spansk litteratur, der imidlertid ikke kom hans fædrelands bogsamlinger til gode, idet det købtes af Lord Sunderland. Om hans interesse for spanske forhold vidner desuden hans to værker: Sacra Themidis Hispanæ arcana (fremstilling af den spanske retshistorie og den i Franckenaus tid gældende retspraksis; Hannover 1703, nyere udg. Madrid 1780) og Bibliotheca Hispanica historico-genealogico-heraldica (bibliografisk værk over den spanske historiske litteratur i form af et forfatterlexikon, Leipzig 1724).

Kilder 
 E. Gigas, "Gerhard Ernst Franck de Franckenau", i: C.F. Bricka (red.), Dansk Biografisk Lexikon, København: Gyldendal 1887-1905.
 Jens Worm, Lexicon over lærde Mænd.
 Erich Christian Werlauff, Efterretninger om det store kgl. Bibliothek.
 Georg Brandes, Ludvig Holberg, s. 279.

Diplomater fra Danmark
Bogsamlere fra Danmark
Danskere i 1700-tallet
Personer i Dansk Biografisk Leksikon
Gerhard Ernst